Държавен вестник, бр. 23, 2021 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  23
„52. „Автомагистрала“ е път, който отговаря 
на изискванията на чл. 3, ал. 7 от Закона за 
пътищата.“;
бб) създават се т. 74 и 75:
„74. „Безопасност на движението по пътища-
та“ е състояние на системата човек – превозно 
средство – път – среда, при което може да бъде 
предотвратено възникването на пътнотранс-
портни произшествия и да бъдат ограничени 
последиците от вече настъпили пътни инци-
денти. За постигането му се въздейства чрез 
всестранен, превантивен и последователен 
подход за създаване на условия за защита на 
живота и здравето на човека, като се прилага 
съвкупност от мерки, насочени като минимум 
към: развитие на щадяща пътна инфраструк-
тура; формиране на отговорно поведение 
на участниците в движението; техническа 
изправност и безопасност на превозните сред-
ства; осъществяване на ефективен контрол 
и превенция на нарушенията; адекватни и 
своевременни последващи действия от страна 
на съставните части на единната спасителна 
система.
75. „Уязвими участници в движението“ 
са немоторизираните участници в движени­
ето, пешеходци и лица, работещи на пътя, и 
по-специално деца, възрастни хора и хора с 
увреждания, както и водачите на двуколесни 
пътни превозни средства.“
7. В преходните и заключителните разпо-
редби в § 11 се създава ал. 4:
„(4) Информация за планираните и изпъл-
нени мерки по ал. 3 се предоставя ежегодно 
на Държавна агенция „Безопасност на движе-
нието по пътищата“ в срок до 1 март.“
§ 31. В Закона за автомобилните превози 
(обн., ДВ, бр. 82 от 1999 г.; изм., бр. 11 и 45 
от 2002 г., бр. 99 от 2003 г., бр. 70 от 2004 г., 
бр. 88, 92, 95, 102, 103 и 105 от 2005 г., бр. 30, 
85, 92 и 102 от 2006 г., бр. 42, 80 и 109 от 2007 г., 
бр. 102 от 2008 г., бр. 93 от 2009 г., бр. 41 от 
2010 г., бр. 17 от 2011 г., бр. 38, 50, 60, 99 и 
103 от 2012 г., бр. 15, 23, 66 и 109 от 2013 г., 
бр. 11, 60, 98 и 107 от 2014 г., бр. 14, 60, 81 и 
100 от 2015 г., бр. 32, 58 и 59 от 2016 г., бр. 9 
и 93 от 2017 г., бр. 62, 80 и 105 от 2018 г. и 
бр. 60, 71 и 108 от 2020 г.) в чл. 90а се правят 
следните изменения:
1. В ал. 4 след думите „заместник-министър 
на вътрешните работи“ се поставя запетая, а 
думите „и заместник-министър на регионално-
то развитие и благоустройството“ се заменят 
със „заместник-министър на регионалното 
развитие и благоустройството и председате-
лят на Държавна агенция „Безопасност на 
движението по пътищата“.
2. В ал. 5 след думите „Комисията за за-
щита на личните данни“ се поставя запетая, 
а думите „и на Националното сдружение на 
общините на Република България“ се заменят 
с „Националното сдружение на общините на 
Република България и на Държавна агенция 
„Безопасност на движението по пътищата“.
§ 32. В Закона за изменение и допълнение 
на Данъчно-осигурителния процесуален кодекс 
(ДВ, бр. 105 от 2020 г.) § 70 от преходните и 
заключителните разпоредби се изменя така:
„§ 70. Разпоредбата на чл. 26а, ал. 1 от 
Закона за мерките и действията по време на 
извънредното положение, обявено с решение 
на Народното събрание от 13 март 2020 г., и 
за преодоляване на последиците се прилага 
до 5 април 2021 г. включително.“
§ 33. В Закона за мерките и действията по 
време на извънредното положение, обявено с 
решение на Народното събрание от 13 март 
2020 г., и за преодоляване на последиците (обн., 
ДВ, бр. 28 от 2020 г.; изм., бр. 34, 38, 44, 55, 
60, 64, 71, 92 и 98 от 2020 г.; Решение № 15 на 
Конституционния съд от 2020 г. – бр. 101 от 
2020 г.; изм., бр. 103, 105, 107 и 109 от 2020 г. 
и бр. 11, 14 и 17 от 2021 г.) в чл. 26а се съз-
дават ал. 3, 4 и 5:
„(3) Държавата предоставя на лица, извърш-
ващи туроператорска дейност, безвъзмездни 
средства в размер до 15 на сто от оборота 
им без ДДС през 2019 г., но не повече от 
дължимата сума по туристическите пакети за 
неосъществени пътувания, които се използват 
единствено за възстановяване на дължимите 
суми на клиенти за неосъществени пътувания 
в периода от 1 март 2020 г. до 31 декември 
2020 г. поради възникналата епидемия от 
COVID-19.
(4) Средствата по ал. 3 се предоставят при 
условия, критерии и ред в размер на проценти 
от оборота, определени от Министерския съвет 
по предложение на министъра на туризма в 
рамките на неусвоените средства по схемата 
за държавна помощ по ал. 1. Средствата по 
ал. 3 се получават независимо от получава-
нето на средства по ал. 1 и при спазване на 
правилата за държавни помощи.
(5) Средствата по ал. 3 се изплащат след 
получаването на положително решение от 
Европейската комисия за съвместимостта 
на помощта с вътрешния пазар въз основа 
на чл. 107, параграф 3, буква „б“ от Договора 
за функционирането на Европейския съюз.“
§ 34. Законът влиза в сила от деня на 
обнародването му в „Държавен вестник“, с 
изключение на § 18 – относно чл. 36м, ал. 3, 
който влиза в сила една година след обнарод-
ването на закона в „Държавен вестник“, и на 
§ 33, който влиза в сила от 6 април 2021 г.
Законът е приет от 44-то Народно събрание 
на 5 март 2021 г. и е подпечатан с официалния 
печат на Народното събрание.
Председател на Народното събрание:  
Цвета Караянчева
1412